google/wiki40b huggingface dataset:
Norges Bilsportforbund

Historikk

Det var KNA som startet med bilsport i Norge. Klubben ble stiftet i 1907 og arrangerte i 1912 det første billøpet i Norge. Det var et israce på Bunnefjorden sør for Oslo. Mens man i dag arbeider intenst med markedsføring for å få publikum til bilsporten var situasjonen en ganske annen den gang. Det kom 10 000 mennesker til løpet på Bunnefjorden. Alt ble kaos og løpet måtte avlyses. Arrangøren fikk kritikk i media for å ha drevet en for omfattende markedsføring av løpet, en problemstilling som er ganske vanskelig å fatte i dag.
Det gikk to år før KNA igjen forsøkte seg som billøpsarrangør. Da valgte man også å bytte fra baneløp til pålitelighetsløp. Med start fra Frogner stadion i Oslo 21. juni 1914 ble det kjørt løp fra Oslo over Grua, til Hønefoss, Kongsberg, Skien, Larvik og Drammen. Det ble en suksess. Igjen var publikumsinteressen stor, og store folkemengder møtte frem langs løypa. 
Etter hvert ble NAF og NMK også stiftet. Derfor valgte KNA i 1932 å gå sammen med disse om å danne Nevnden for Automobilsport i Norge. Etter hvert kom også Motorførernes Avholdsforbund med som «aksjonær». 
I dag er det fortsatt disse fire organisasjonene sammen med American Car Club of Norway (AMCAR) som utgjør eierskapet i det som nå heter Norges Bilsportforbund. 
Det er fortsatt KNA som har den internasjonale representasjonen for bilsport i Norge gjennom Det internasjonale bilsportforbundet (FIA), men denne er delegert til NBF. FIA er det internasjonale bilsportforbundet som administrerer alle internasjonale mesterskap fra Formel 1 og nedover. Det er også FIA som lager alle internasjonale regelverk.
Utviklingen har vært stor for bilsporten i Norge, og det desiderte høydepunktet i forbundets historie var da Petter Solberg ble verdensmester i rally i 2003.
George T. Flom

Liv

Han var barnebarn av norske utvandrere fra Aurland i Sogn. Etter å ha studert ved Universitetet i Wisconsin og Vanderbilt-universitetet Nashville fikk han doktorgraden ved Columbia-universitetet i New York i 1900. Avhandlingen handlet om norsk påvirkning på skotske dialekter.
Fra 1900 til 1909 var han professor i skandinaviske språk og litteraturer ved Universitetet i Iowa, og fra 1909 til 1939 ved Universitetet i Illinois.
Flom utga et verk om den norske innvandringen til USA (A History of Norwegian Immigration to the United States) i 1909. Han skrev også flere avhandlinger om gammelnorsk og gammelengelsk, samt to bøker om dialekten i Aurland.

Utmerkelser

Flom var medlem av Det Norske Videnskaps-Akademi og ble utnevnt til ridder av St. Olavs Orden i 1939.
Radovljica

Geografi

Kommunesenteret ligger 492 meter over havet mellom De juliske alpene og Karavankene. Mellom landsbyene Lesce og Radovljica ved sammenløpet av Sava Dolinka (venstre) og Sava Bohinjka (høyre), oppstår Sava som renner ut i Donau ved Beograd.

Landsbyer

Begunje na Gorenjskem, Brda, Brezje, Brezovica, Dobravica, Dobro Polje, Dvorska vas, Češnjica pri Kropi, Črnivec, Globoko, Gorica, Hlebce, Hraše, Kamna Gorica, Kropa, Lancovo, Lesce, Lipnica, Ljubno, Mišače, Mlaka, Mošnje, Nova vas pri Lescah, Noše, Otoče, Ovsiše, Peračica, Podnart, Poljče, Poljšica pri Podnartu, Posavec, Praproše, Prezrenje, Radovljica, Ravnica, Rovte, Slatna, Spodnja Dobrava, Spodnja Lipnica, Spodnji Otok, Srednja Dobrava, Srednja vas, Studenčice, Vošče, Vrbnje, Zadnja vas, Zaloše, Zapuže, Zgornja Dobrava, Zgornja Lipnica, Zgornji Otok og Zgoša.
Jason Kouchak

Tidlig liv

Jason Kouchak ble født i Lyon, i Frankrike. Han er utdannet ved Westminster School, og studerte klassisk piano ved Royal College of Music og University of Edinburgh. Han er etterkommer av Aleksandr Koltsjak, en russisk marinekommandør.

Karriere og opptredener

Jason Kouchak har spilt inn fem album, to av dem i Abbey Road Studios. Han har opptrådt i blant annet Hongkong, Singapore og Japan, London, Paris) og St. Petersburg.
Kouchak opptrådte på Galle Literary Festival 2012 med Tom Stoppard, og samme år spilte han piano på åpningen av London Chess Classic. I 2012 var han musikkdirektør for 20-årsjubileet for den franske filmfestivalen i Storbritannia.

Utvalgte opptredener

I 1990 var han gjesteartist på Prinsesse Margaret 60-årsdag på Ritz Hotel, og dukket også opp som klassisk gjestepianist på Zeffirellis filmpremiere av Hamlet samme år.
I 1998 Kouchak fremførte han sin tolkning av «Sakura» for keiser Akihito på Londons Victoria and Albert Museum. Han fremførte den også under et veldedighetsarrangement etter  jordskjelvet i Kobe i 1995. Dette stykket ble spilt inn med Julian Lloyd Webber på hans album, Cello Moods.
I 2017 opptrådte han med en konsert viet markeringen av hundreårsjubileet for den russiske revolusjon.
Han fremførte Sheherazade på den åpningsseremonien for Emirates Airline litteraturfestival mars 2015.

I 2017 var Kouchak ansvarlig for koreografi og komposisjon for oppsetningen av Queen's Journey under den internasjonale Judit Polgar-sjakkfestivalen. I 2018 mottok han en pris for sitt arbeid som veldedighetsambassadør for sjakk.
I 2019 Ved avslutningsseremonien for Norway Chess fremførte han en Klaverkonsert (Grieg) i a-moll.
Zimapán-demningen

Zimapán-demningen, også kjent som Fernando Hiriart Balderrama , er en statlig eid og drevet demning med vannkraftverk i kommunen Zimapán i delstaten Hidalgo i Mexico. Kraftverket har en installert produksjonseffekt på 292 MW fordelt på to turbiner. Anlegget ble påbegynt i 1989 og stod ferdigbygget i 1996.
Courtney Barnett

Biografi

Courtney Barnett vokste opp i Sydney, og flyttet til Hobart som sekstenåring. Hun studerte siden ved University of Tasmania.

Karriere

Barnett var gitartist i det Melbourne-baserte grunge-bandet «Rapid Transit» fra 2010 til 2011. Bandet utga ett album på kassett. Fra 2011 til 2013 spilte hun gitar i bandet «Immigrant Union», hvor hun også var en av vokalistene. I denne perioden utga bandet albumet Anyway.
I 2012 utga hun sin debut-EP I've Got a Friend called Emily Ferris på sitt eget label «Milk! Records». Brent DeBoer, trommeslageren i Dandy Warhols, som tidligere hadde støttet opp om «Rapid Transit», spilte trommer på platen.
Året efter var Barnett gitarist på Jen Clohers studioalbum Blood Memory, som ble utgitt på hennes label. Samtidig utga hun selv sin annen EP, How to Carve a Carrot into a Rose, som mottok gode anmeldelser, og hvis spor «Avant Gardener» ble kåret til årets beste låt av Pitchfork Media. Hun utga derefter begge skivene samlet som The Double EP: A Sea of Split Peas, og mottok gode omtaler.
Barnetts debutalbum Sometimes I Sit and Think, and Sometimes I Just Sit ble utgitt 24. mars 2015, også det til gode anmeldelser. Musikkmagasinet Mojo mente at albumet avspeilet Barnetts sjarmerende og ironiske stil, men ikke nådde opp til EP-ene A Sea of Split Peas.
På egne vegne

På egne vegne er et musikkalbum med Anne-Marie Giørtz, utgitt i 2009.
Klockestrand

Klockestrand er et tettsted i Kramfors kommune i Västernorrlands län i landskapet Ångermanland i Sverige. I 2010 hadde tettstedet 315 innbyggere.
Kelvin-Helmholtz-mekanismen

Kelvin-Helmholtz-mekanismen er en astronomisk prosess som oppstår når overflaten til en stjerne eller en planet avkjøles. Avkjølingen forårsaker at trykket faller og stjernen eller planetene krymper som et resultat. Denne kompresjonen vil i sin tur varme opp kjernen til stjernen eller planeten. Denne mekanismen er bevist på Jupiter og Saturn og på brune dverger hvis sentraltemperatur ikke er tilstrekkelig høy til å undergå en kjernefysisk fusjon. Det er anslått at Jupiter utstråler mer energi gjennom denne mekanismen enn hva den mottar fra solen, mens Saturn ikke gjør det.
Kinas fotballforbund

Kinas fotballforbund (etablert 1924) organiserer fotballen i Kina. Den ble opptatt i FIFA i 1931, men valgte å stå utenfor fra 1955 til 1979.  De ble med i Asian Football Confederation i 1975.

Ledelse

Det ledes av Zhang Jian, visepresident som er underordnet idrettspresident Cai Zenhua (født 1961).  Det var Jian som i 2013 tok over for Wei Di, som hadde hatt sjefsrollen i opprydningen etter kampfiksings-skandalene i 2009 der hans forgjenger, fotballpresident Nan Yong, dommersjef Zhang Jianqiang og områdesjef Yang Yimin ble fjernet og straffet.

Herrefotball

De driver herrefotballen på fire nivå: Kinesisk superliga, Liga 1, Liga 2 (nord og sør) og amatørliga.  Toppdivisjonen (Jia) var semiproff 1987–93 og proff siden 1994.  Den nasjonale cupen startet i 1956, siden 1984 benevnt som FA-cup (se Kinesisk superliga for vinnere).
De tre øverste i Superligaen deltar i den asiatiske AFC Champions League, i 1990 vunnet av kinesiske Liaoning Whowin og 2013 og 2015 av kinesiske Guangzhou Evergrande, som også ble nummer fire i VM i fotball for klubblag i 2013 og 2015.
Så tidlig som i 1915 representerte Shanghais bylag Kina i asiatiske mesterskap. Etter FIFA-opptaket i 1931 deltok Kinas herrelandslag i fotball  i Sommer-OL 1936. De deltok i VM i fotball 2002 og har to sølv i Asiamesterskapet i fotball fra 1984 og 2004 (det ene året de også arrangerte det).

Kvinnefotball

For kvinner startet de en Toppliga i 1997, i 2004 reorganisert til Kinesisk superliga for kvinner.
Kinas kvinnelandslag i fotball  dominerte Asiamesterskapet i fotball for kvinner på 1980- og 1990-tallet og har tatt flere medaljer i Sommer-OL og VM i fotball for kvinner. Forbundet arrangerte  VM i fotball for kvinner 1991, som var første offisielle VM i fotball for kvinner.  De arrangerte også VM i fotball for kvinner 2007.
Kent Härstedt

Som alkoholutreder

I mars 2005 foreslo Härstedt, i rollen som den svenske regjeringens alkoholutreder, i sin rapport Gränslös utmaning – alkoholpolitik i ny tid (SOU 2005:25), at alkoholavgifter på øl og vin burde reduseres med 30 %, og at innsatsen i større grad heller burde ha vært rettet mot informasjon og andre forebyggende tiltak. Rapporten, samt Härstedts forslag, framprovoserte negative reaksjoner fra Sveriges ledende avholdsorganisasjon, IOGT-NTO, samt lederen for organisasjonen Sven-Olov Carlsson, som hevdet at eneste effekt fra lavere priser ville være at folk ville drikke mer, og at mens forebyggende tiltak er viktig, har de aldri hatt samme effekt som høye priser.
Fillfjorden

Fillfjorden er et sund mellom Fjellværsøya og fast-Hitra i Trøndelag. Førsteleddet i navnet viser til gården (nå også tettstedet) Fillan.
Nora (Sverige)

Historie

Nora er en gammel gruveby og har en av Sveriges best bevarte trebebyggelser, hovedsakelig fra 1700- og 1800-tallet. Husene brukes fremdeles til butikker, håndverk og boliger. Nora ligger ved Norasjön. 
Nora, Pershyttan og Nora Bergslags Veteran-Jernväg har fått Europa Nostra-diplom, en internasjonal pris for god bevaring av bygninger og kulturminner.
Barrio Belgrano

Bybilde

Bydelen er en av Buenos Aires grønneste med boligområder fra 1800- og 1900-hundretallet. Den huser kulturelle institusjoner, blant annet kunstmuseet Museo de Arte Español Enrique Larreta. Belgrano er oppdelt i tre soner, Nedre Belgrano, Belgrano Central og Belgrano R. Nedre Belgrano er området nærmest Río de la Plata som blant annet inneholder en av Argentinas fremste galoppbaner. Belgrano Central omfatter de sentrale delene med pulsåren Avenida Cabildo med høyhusområder og det private universitetet, Universidad de Belgrano. I Central befinner også Buenos Aires' Chinatown seg. Belgrano R inneholder boligområder med bevarte familiehus og boligkomplekser fra tiden før andre verdenskrig.

Plassering

Barrio Belgrano ligger nordvest i Buenos Aires. Belgrano grenser i nord til Nuñez og Colghan, i vest til Villa Urquiza og Ortúzar og i sør til Colegiales og Parlermo.
Vellekla

Vellekla er et islandsk skaldekvad – en dråpa – diktet av skalden Einar Skålaglam, sannsynligvis år 986. Det er et hyldningsdikt til Håkon Sigurdsson jarl som Einar var hirdskald for.
Navnet Vellekla tolkes normalt som gull-mangel
Diktet finnes ikke lenger i sin helhet, men ganske mange av strofene er bevart i bl.a. Snorre Sturlasons Heimskringla, i Fagrskinna, Den yngre Edda og i Jomsvikingenes saga.
Versemålet i Vellekla er dróttkvætt. Diktet er spesielt fordi det har to avslutninger. Vers 33 er utformet som en avslutning som takker jarlen for dikterlønna, men det er skrevet fire vers til etter dette. En tolkning (av Idar Lind) er at de første 33 vers er skrevet etter kong Håkons kamper mot Eirikssønnene (Gunnhildssønnene) og hans seier over den tysk-romerske keiser Otto I i 976, og at de fire siste vers er skrevet etter Håkons seier over jomsvikingene i slaget i Hjørungavåg i 986 selv om dette slaget nevnes ikke i diktet.
Mnasitheus

Utseende

Små til middelsstore (vingespenn gjerne 20-30 millimeter), brune smygere. Artene i denne slekten er vanligvis helt ensfargede, fargen er vanligvis mørkt rødlig brun. Artene er regnet som vanskelige å skille fra hverandre.

Levevis

De aller fleste har larver på gress eller andre enfrøbladete planter.

Utbredelse

Slekten er vidt utbredt i Mellom- og Sør-Amerika.
Ferskenblomstkilden

Ferskenblomstkilden (tradisjonell kinesisk: 桃花源記; pinyin: Táohuā Yuán) er en utopisk fortelling og et dikt av den kinesiske poeten Tao Qian, eller Tao Yuanming, som levde mellom 365 og 427 under Jindynastiet.

Handlingen

Under Jindynastiet levde en mann i Wulingfjellene, og tjente til livets oppholds som fisker. Ved et tillfelle, mens han rodde oppover floden lengre enn vanlig, kom han til en klynge med blomstrende ferskentrær. Den strakk seg langsetter begge breddene, som var fulle av nedfalne kronblader. Fiskeren ble nysgjerrig og fortsatte.
Trærne tok slutt ved elvens kilde, og der støtte han på et fjell med en smal munning til en passasje. Han forlot båten og tok seg inn i åpningen. Etter en stund kom han frem til en åpning i fjellet på den andre siden og der viste det seg å ligge et sletteland med vakre hus, fruktbare åkre, vakre dammer, mulbærstrær og bambuslunder. Menn og kvinner beveget seg rundt eller arbeidet på feltet i sammas slags klær som de andre. Alle virket lykkelige.
Menneskene ble overrasket over å se fiskeren og spurte ham hvor han kom fra. Han ble vel mottatt og innbudt til bords, og folk fra andre landsbyer kom for å utspørre ham. De fortalte ham at deras forfedre hadde flyktet til detta avsidesliggende sted fra kaoset under Qindynastiet og at siden da ingen hade hatt kontakt med omverdenen. De viste seg ikke å ha kjennskap om det være seg Jindynastiet, enn mindre om kongeriket Wei eller om Handynastiet. De var vitebegjærlige når han i detalj fortalte om hva som var hendt i omverdenen. Etter flere dager takkete han farvel. Da bad ham noen landsbyboere om ikke å fortelle noen om deres land.
Fiskeren vendte tilbake gjennom tunnelen i fjellet, fant sin båt og dro tilbake samme vei som han var kommet og etterlot også markeringer etter seg for å kunne gjenfinne veien.
Han begav seg til fylkeshovedstaden og fortalte for styresmannen hva han hadde opplevd. Denne sendte ut en undersått for å sammen med fiskeren finne stedet, men de fant det ikke.
Senere fikk Liu Zhiji fra Nanyang, en lærd mann, kjennskap til fortellingen om dette Shangri-La og planla å besøke det. Han døde imidlertid innen han rakk å komme seg avsted, og siden da har ingen noensinne lett etter dalen.
Tungvekt (MMA)

Tungvektsklassen i MMA henviser generelt til utøvere som veier mellom 93 kg og 120 kg.
Til tross for at det finnes store variasjoner i de lavere vektklassene, er tungvektsklassen generelt lik uavhengig av stevnearrangør. UFC og de fleste andre nordamerikanske arrangører av MMA-stevner definerer tungvektsklassen i spennet mellom 93 kg og 120 kg. Noen internasjonale stevnearrangører, som f.eks de japanske organisasjonene Dream og Sengoku, har benyttet seg av den nedre grensen på 93 kg, uten å ha satt en øvre vektgrense.
Postbudet ringer alltid to ganger

Handling

Frank Chambers (John Garfield) er en uteligger som besøker en restaurant for å få seg litt mat. Restauranten eies av Cora (Lana Turner) og hennes eldre ektemann Nick (Cecil Kellaway). Frank og Cora blir forelsket i hverandre, og Cora foreslår å myrde Nick slik at hun kan ta over restauranten og starte et nytt liv med Frank.
Chrysomela vigintipunctata

Utseende

Chrysomela vigintipunctata er mellom 6,5-8,5 mm lang. Kroppen er litt langsmal eller mer oval som bladbillene ofte er. Antennens niende og tiende ledd er bredere enn de er lange. Halskjoldet har en metallisk glans og er tofarget. Midten er glinsende i en mørk, nesten svart farge, på hver side er det en lys sidekant. Denne har samme grunnfarge som dekkvingene, en rødlig eller lysere gul-rød farge. Dekkvingene er tofarget, med hver ti flekker i en mørk farge. Herav kommer det latinske navnet Chrysomela vigintipunctata som omtaler at billen har tyveflekker. Midtlinjen (sømmen) er mørk. Dekkvingene har uregelmessig punktur, ikke ordnet i langsgående rekker. Beina er både lyse og mørke på farge, skinnbeinet (tibia) er lyst, mens lårene (femora) er mørke.
Larvene er dråpeformet og tykke, de er brunlige. Også de har mange flekker.

Levevis

Både larvene og de voksne (imago) billene lever av å spise blad på næringsplanten, som er blad på trær og busker. Vanligvis  på seljer (Salix). 
Larvene er lite kamuflert, men har en viss beskyttelse ved at de lukter vondt. 
Chrysomela vigintipunctata tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Puppestadiet tilbringes på næringsplanten.
Cambridges andre katalog av radiokilder

Cambridges andre katalog av radiokilder, orignalt Second Cambridge Catalogue of Radio Sources (2C), ble utgitt av John R. Shakeshaft med kolleger i 1955. Katalogen bestod av en liste av 1936 kilder mellom deklinasjonene -38 og +83, gitt deres rektascensjon, deklinasjon, begge i 1950.0-koordinater, og flukstetthet. Observasjonene ble gjort med Cambridge Interferometer, ved 81.5 MHz.
Carl Levin

Politisk karrière

Carl Levin vant senatvalget i 1978 og har siden det blitt gjenvalgt i 1984, 1990, 1996 og 2002.
Åsmund Aukrust

Tidlig liv og utdannelse

Åsmund Aukrust ble født i Bærum. Han har en bachelorgrad i sosiologi ved Universitetet i Oslo.

Politisk karriere

Aukrust han vært medlem av Bærum kommunestyre og ble valgt inn i Fylkestinget i Akershus i 2005. I 2009 ble han varamedlem til Stortinget.
Han har vært nestleder i AUF siden oktober 2010. Han stilte opprinnelig som lederkandidat, men tapte knepent til Eskil Pedersen. I april 2011 ble han valgt som en av visepresidentene i International Union of Socialist Youth hvor han er koordinator for dialog mellom EU og araberstater. Han er også medlem av rådet til Nei til EU.
Åsmund Aukrust var til stede som leiransvarlig på AUFs sommerleir på Utøya under terrorangrepet 22. juli 2011. Han ble evakuert fra øya etter politiet kom dit.
Aukrust var engasjert som politisk rådgiver for kulturminister Anniken Huitfeldt 1. november - 31. desember 2011.
Lomanotus vermiformis

Utbredelse

Utbredelse av Lomanotus vermiformis er pantropisk. Arten er beskrevet fra Rødehavet. Den er også omfattende rapport fra Indiahavet og Stillehavet samt det vestlige Atlanterhavet ved Florida, Bahamas og Panama.
Moder Teresa-hospitalet

Moder Teresa-hospitalet (albansk: Qendra Spitalore Universitare Nene Tereza, eller QSUT) er et sentralt universitetshospital i Tirana i Albania. Det er oppkalt etter Moder Teresa.
Sassetta

Stefano di Giovanni di Consolo da Cortona, bedre kjent som Sassetta (født ca. 1394 i Siena, død ca. 1450 i Siena), var en italiensk maler i ungrenessansen, virksom i Siena.
Sassettas mest betydningsfulle verk består av en rekke malerier med motiv fra den hellige Frans av Assisis liv.
Kurt Badinski

Militær løpebane

Badinski gikk inn i den tyske hæren i 1910 og ble tilknyttet 9. jegerbataljon i 1911. Han deltok i Reichsheer under første verdenskrig og fikk siden kommandoen over 16. infanteriregiment da andre verdenskrig startet. Han ble forfremmet til oberst 1. august 1938 og hadde kommandoen over 489. infanteriregiment fra 27. august 1939 til 6. januar 1942. Den 17. januar 1942 tok han over kommandoen av 23. infanteridivisjon etter Heinz Hellmich og ble forfremmet til generalmajor den 1. februar samme år. Han tjenestegjorde ved 23. infanteridivisjon til begynnelsen av juli 1942, da han ble avløst av Friedrich von Schellwitz.
Den 1. september 1942 fikk han kommandoen over 269. infanteridivisjon (etter Ernst von Leyser) som siden ble overført fra Leningrad til Bergen i november 1942. I begynnelsen av mars året etter ble han utnevnt til generalløytnant og sjef for 269. divisjon, en stilling han beholdt til slutten av november samme år. I begynnelsen av desember samme år overtok han kommandoen av 276. divisjon. Denne divisjonen ble satt inn i Normandie i juni 1944, og ble etter kamphandlinger (blant annet under Operasjon Bluecoat) utslettet ved Falaise i august samme år. Den 21. august 1944 ble Badinski tatt som krigsfange av amerikanske styrker og satt internert frem til 21. juni 1947. Etter at han ble løslatt og frem til sin død var Badinski bosatt i Oldenburg.
Jiangxi (Gansu)

Jiangxi (tradisjonell kinesisk: 姜席) er en by i fylket Xihe i den nordvestlige provinsen Gansu i Kina. Pr 2018, har den 30 landsbyer under sin administrasjon.
Banos

Banos er et bananpålegg som produseres av Stabburet som eies av Orkla. Produktet ble lansert i Norge på 1930-tallet. Opprinnelig var det Oslo banankompani som produserte Banos, men selskapet ble kjøpt opp av Sunda AS og Orkla Foods i 1991.
Under en nyhetssak om svensk arbeidsinnvandring i februar 2011 ble Banos et symbol på «drittjobber» svensker tar i Norge, fordi bananene som inngår i produksjonen er håndskrellet av utelukkende unge svensker.
Produksjonen av Banos foregår i dag på Sundafabrikken på Tveita i Oslo, en gang hver tiende uke.
Biangbiangnudler

Biangbiangnudler (forenklet kinesisk: 面; tradisjonell kinesisk: 麵; pinyin: Biángbiáng miàn), også kalt forenklet kinesisk: 油泼扯面; tradisjonell kinesisk: 油潑扯麵; pinyin: yóupō chěmiàn, er en form for nudler kjent fra provinsen Shaanxi i Folkerepublikken Kina. De propageres som en av «Shaanxis ti forunderligheter» (kinesisk: 陕西十大怪), og beskrives som lik belter eller bukseseler på grunn av sin tykkelse og lengde. Men de er blitt landskjente først og fremst for skrivemåten med kinesiske tegn. 
Nudelretten består av brede håndlagede nudler og serveres helst med chilipepper. Den er en vinterrett som passer Shaanxis kalde vintere.
Retten skal stamme fra Xi'ans nære omgivelser, nærmere bestemt fra landsbyen Kangwangcun (kinesisk: 康王村, Kāngwáng Cún) i fylket Huxian (kinesisk: 户县, Hù xiàn). Råstoff er hvetemel, i gamle dager snarere en blanding av to hirsearter, annetsteds bokhvete.

Tegnet for biáng

Det kinesiske tegnet for Biáng består av 58 strøk og det er dermed et av de mest komplekse i bruk. Det finnes ikke verken i moderne ordbøker eller i Kangxiordboken. 
Tegnet er sammensatt av 言 («tale»; 7 strøk) i midten, flankert av 幺 («liten»; 2+3 strøk) på begge sider. Under dette er 馬 («hest»; 10 strøk) som i sin tur er flankert av 長 («vokse»; 2×8 strøk). Denne sentralblokken er i sin tur innrammet av 月 («måne»; 4 strøk) til venstre, 心 («hjerte»; 4 strøk) under, 刂 («kniv»; 2 strøk) til høyre, og 八 («åtte»; 2 strøk) over. Alt dette er i sin tur innrammet av nok et lag skrifttegn, nemlig 宀 («tak»; 3 strøk) over og 辶 («gå»; 4 strøk) som bukter seg fra venstre og under.
Tegnets opprinnelse er uklar. Én versjon vil at tegnet ble utviklet av Qin-dynastiets statsminister Li Si (280-208 f.Kr.). Men ettersom det ikke finnes i Kangxiordboken kan det vel tenkes at det er et betydelig yngre tegn.
På restauranter og i deres menyer benyttes tegnet fullt ut, også ettersom skrifttegnet er en viktig attraksjon i seg selv. Men i computergenerert skrift benyttes noen lydlignende enklere erstatningstegn, som 棒棒麵 (bàngbàng miàn) eller 梆梆麵 (bāngbāng miàn).